b"\n_START_ARTICLE_\nPolycarp Pengo\n_START_SECTION_\nBiografia\n_START_PARAGRAPH_\nVa n\xc3\xa9ixer el 5 d'agost de 1944, a la parr\xc3\xb2quia de Mwazye, a la di\xc3\xb2cesi de Sumbawanga, a Tanz\xc3\xa0nia. Es va ordenar prevere el 1971, estudi\xc3\xa0 teologia moral a la Pontif\xc3\xadcia Universitat Lateranense de Roma, i va obtenir el doctorat el 1977. Enseny\xc3\xa0 teologia moral al Seminari Teol\xc3\xb2gic de Kipalapala durant un temps breu. Va esdevenir el primer rector del seminari teol\xc3\xb2gic de Segerea el 1983.\n_START_SECTION_\nBisbe\n_START_PARAGRAPH_\nEl 1983 va ser nomenat bisbe de Nachingwea, i el 1986 de Tunduru-Masasi, assumint el c\xc3\xa0rrec a l'any seg\xc3\xbcent._NEWLINE_El 1990 va ser nomenat arquebisbe coadjutor de Dar es Salaam, i el 1992 esdevingu\xc3\xa9 Arquebisbe de Dar es Salaam, despr\xc3\xa9s de la dimissi\xc3\xb3 del cardenal Laurean Rugambwa.\n_START_SECTION_\nCardenal\n_START_PARAGRAPH_\nPolycarp Pengo va ser proclamat cardenal pel Papa Joan Pau II al consistori del 21 de febrer de 1998, amb el t\xc3\xadtol de Cardenal Prevere de Nostra Signora de La Salette. Pengo va ser un dels cardenals electors que participaren en el conclave de 2005 que eleg\xc3\xad com a Papa a Benet XVI, aix\xc3\xad com al conclave de 2013 que eleg\xc3\xad el Papa Francesc._NEWLINE_Dins de la C\xc3\xbaria Pontif\xc3\xadcia el cardenal Pengo \xc3\xa9s membre de les congregacions per la doctrina de la Fe i per a l'Evangelitzaci\xc3\xb3 dels Pobles i dels Consells Pontificis per al Di\xc3\xa0leg Interreligi\xc3\xb3s i per a la Cultura._NEWLINE_A m\xc3\xa9s, entre el 2007 i el 2013 presid\xc3\xad el Simposi de les confer\xc3\xa8ncies episcopals d'\xc3\x80frica i Madagascar._NEWLINE_El 18 de setembre de 2012 el Papa Benet XVI el nomen\xc3\xa0 Pare Sinodal per a la 13a Assemblea Ordin\xc3\xa0ria General del S\xc3\xadnode de Bisbes.\n_START_SECTION_\nHomosexualitat\n_START_PARAGRAPH_\nEl 2000, el cardenal Pengo senyal\xc3\xa0 l'homosexualitat com un dels pecats m\xc3\xa9s atro\xc3\xa7os de la terra.\n_START_SECTION_\nEnfrontaments a Tanz\xc3\xa0nia\n_START_PARAGRAPH_\nEl 2004, ell va carregar contra els autors dels enfrontaments que deien perseguir una causa religiosa.\n_START_SECTION_\nEnsenyament de l'Esgl\xc3\xa9sia sobre la SIDA\n_START_PARAGRAPH_\nEl Cardenal Pengo declarar\xc3\xa0 que, si b\xc3\xa9 l'epid\xc3\xa8mia de la SIDA no pot ser superada exclusivament o principalment distribuint preservatius, nom\xc3\xa9s una estrat\xc3\xa8gia basada en l'educaci\xc3\xb3 a la responsabilitat individual en el marc d'una visi\xc3\xb3 moral de la sexualitat humana."